Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 17.04.2012

Návrh
na schválenie predaja pozemku registra „C“ KN parcely č. 15140/75 v k.ú. Nové Mesto, ktorý vznikol odčlenením od pozemku registra „C“ KN parcely č. 15140/32 v zmysle geometrického plánu č. 122/2011, pre Dionýza Machciníka, bytom Jasovská 3038/1, 851 07  Bratislava a spol.

Predkladá:						       Materiál obsahuje:
Ing. Ľudovít Kollárik					       1. Návrh uznesenia
prednosta MÚ						       2. Dôvodovú správu
                                                                                	       3. Žiadosť 
                                              				       4. LV č. 3749
							       5. LV č. 2882
							       6. Snímku z katastrálnej mapy
							       7. Geometrický plán č. 122/2011
                                              				       8. Znalecký posudok č. 37/2012

							       

Spracovateľ:						       Stanovisko právnej skupiny:
Mgr. Jana Biharyová	- nie je potrebné
poverená vedením
oddelenia podnikateľského,
právneho a správy majetku				  

Na rokovanie prizvať:
1. spracovateľa

					Apríl 2012

Návrh uznesenia

Miestne zastupiteľstvo

s ch v a ľ u j e

predaj pozemku registra „C“ KN parcely č. 15140/75, zastavané plochy a nádvoria o výmere 76 m2, ktorý vznikol na základe geometrického plánu č. 122/2011, vyhotoveného Ing. Milicou Vaškovou dňa 13.12.2011 oddelením od parcely registra „C“ KN č. 15140/32, zastavané plochy a nádvoria o celkovej výmere 1086 m2, zapísanej na LV č. 3749 v k.ú. Nové Mesto pre Dionýza Machciníka, bytom Jasovská 3038/1, 851 07  Bratislava, Rudolfa Machciníka, bytom Jašíkova 16, 821 03  Bratislava, Ivana Grambličku, bytom Trnavská cesta 36, 821 02  Bratislava a Romana Nagya, bytom Dunajská 369/2, 929 01  Dunajská Streda, za cenu stanovenú znaleckým posudkom č. 37/2012 zo dňa 06.03.2012 vyhotoveného Ing. Petrom Vinklerom, zvýšenú o náklady mestskej časti Bratislava – Nové Mesto na vyhotovenie znaleckého posudku, podľa ust. § 9a ods. 8 písm. b) zákona č. 138/1991 Zb. o majetku obcí v znení neskorších predpisov, a to za kúpnu cenu:

celkovo 19 875,21 €

za podmienky, že kúpna zmluva bude kupujúcimi podpísaná v lehote 60 dní od schválenia uznesenia v Miestnom zastupiteľstve. V prípade, že kúpna zmluva nebude kupujúcimi v uvedenom termíne podpísaná, uznesenie stráca platnosť.

-	s pripomienkami
-	bez pripomienok

DÔVODOVÁ  SPRÁVA

Dňa 23.11.2011 požiadali Dionýz Machciník, bytom Jasovská 3038/1, 851 07  Bratislava, Rudolf Machciník, bytom Jašíkova 16, 821 03  Bratislava, Ivan Gramblička, bytom Trnavská cesta 36, 821 02  Bratislava a Roman Nagy, bytom Dunajská 369/2, 929 01  Dunajská Streda (ďalej len ako „žiadatelia“) o odkúpenie časti pozemku registra „C“ KN parcely č. 15140/32, zastavané plochy a nádvoria o celkovej výmere 1086 m2, evidovaného  na LV č. 3749 v k.ú. Nové Mesto vo výlučnom vlastníctve Mestskej časti Bratislava – Nové Mesto. 
Parcela č. 15140/32 ľavou stranou tvorí priamo hranicu s parcelou č. 15140/41, zastavané plochy a nádvoria o výmere 356 m2, ktorú v roku 2011 vyššie uvedení žiadatelia nadobudli do podielového spoluvlastníctva súčasne so stavbou so súpisným číslom 3476. Citované nehnuteľnosti sú zapísané na LV č. 2882 v k.ú. Nové Mesto.
Následne žiadatelia pri vyhotovení geometrického plánu zistili, že skutkové zameranie stavby so s.č. 3476 nachádzajúcej sa na parcele č. 15140/41 nie je totožné s právnym stavom ako aj s grafickým operátom katastra nehnuteľností, nakoľko časť stavby je v skutočnosti umiestnená aj na parcele č. 15140/32.  Pri novom zameraní sa zistilo, že realizované oplotenie parcely č. 15140/41 pôvodným vlastníkom zaberá aj časť parcely č. 15140/32, ktorá v zmysle geometrického plánu č. 122/2011 je označená ako novovzniknutá parcela registra „C“ KN č. 15140/75, zastavané plochy a nádvoria o výmere 76 m2. 
Parcela č. 15140/32 je na základe Protokolu o zverení správy nehnuteľného majetku Hlavného mesta SR Bratislavy a sním súvisiacich práv a záväzkov č. 11 88 1541 02 00 zo dňa 16.12.2002 zverená do správy Základnej školy Kalinčiakova 12, Bratislava (ďalej len ako „Základná škola“). Nakoľko však časť parcely č. 15140/32 označená ako novovzniknutá parcela č. 15140/41 nie je a ani nemôže byť Základnou školu užívaná, keďže je užívaná výlučne žiadateľmi, resp. ich predchodcami, je potrebné predmetnú časť pozemku označenú ako parcela č. 15140/41 o výmere 76 m2 odzveriť zo správy Základnej školy. Hlavný architekt mestskej časti z hľadiska územného rozvoja a prevádzkových pomerov, po odzverení parcely č. 15140/41 zo správy Základnej školy, nemá námietky k odpredaju citovanej parcely.
Podľa znaleckého posudku č. 37/2012 zo dňa 06.03.2012 vyhotoveného Ing. Petrom Vinklerom bola všeobecná hodnota parcely č. 15140/75 stanovená sumu 19 800,00 €. Náklady mestskej časti Bratislava – Nové Mesto s vyhotovením znaleckého posudku predstavujú sumu 75,21 €.  
Podľa ust. § 9a ods. 8 písm. b) zákona č. 138/1991 Zb. o majetku obcí v znení neskorších predpisov sa ustanovenia odsekov 1 až 7 nepoužijú pri prevode majetku obce, a to pozemku zastavaného stavbou vo vlastníctve nadobúdateľa vrátane priľahlej plochy, ktorá svojím umiestnením a využitím tvorí neoddeliteľný celok so stavbou. V zmysle uvedeného navrhujeme v súlade s ust. § 9a ods. 8 písm. b) zákona č. 138/1991 Zb. o majetku obcí v znení neskorších predpisov schváliť predaj pozemku registra „C“ KN parcely č. 15140/75, zastavané plochy a nádvoria o výmere 76 m2 pre Dionýza Machciníka, bytom Jasovská 3038/1, 851 07  Bratislava, Rudolfa Machciníka, bytom Jašíkova 16, 821 03  Bratislava, Ivana Grambličku, bytom Trnavská cesta 36, 821 02  Bratislava a Romana Nagya, bytom Dunajská 369/2, 929 01  Dunajská Streda, a to za cenu znaleckého posudku č. 37/2012 zo dňa 06.03.2012, zvýšenú o náklady mestskej časti Bratislava – Nové Mesto vynaložených na vyhotovenie znaleckého posudku, celkovo za kúpnu cenu 19 875,21 €.